CELEX: 62009CN0546
Language: mt
Date: 2009-12-23 00:00:00
Title: Kawża C-546/09: Talba għal deċiżjoni preliminari mressqa mill-Varhoven administrativen Sad (il-Bulgarija) fit- 23 ta’ Diċembru 2009 — Aurubis Balgaria AD vs Nachalnik na Mitnitsa — Sofia

27.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/9
            
         Talba għal deċiżjoni preliminari mressqa mill-Varhoven administrativen Sad (il-Bulgarija) fit-23 ta’ Diċembru 2009 — Aurubis Balgaria AD vs Nachalnik na Mitnitsa — Sofia
   (Kawża C-546/09)
   2010/C 80/16
   Lingwa tal-kawża: il-Bulgaru
   
      Qorti tar-rinviju
   
   Varhoven administrativen Sad
   
      Partijiet fil-kawża prinċipali
   
   
      Rikorrenti: Aurubis Balgaria AD
   
      Konvenuta: Nachalnik na Mitnitsa — Sofia
   
      Domandi preliminari
   
   
               (1)
            
            
               L-Artikolu 232(1)(b) tar-Regolament tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità (1), għandu jiġi interpretat mill-qrati nazzjonali fis-sens li l-awtoritajiet doganali ma jistgħux jimponu interessi moratorji fuq dejn doganali addizzjonali ħlief għall-perijodu sussegwenti għall-eżerċizzju ta’ kontabbiltà, għan-notifika tad-debitur u għall-iskadenza tat-terminu previst mill-awtorità doganali — b’mod konformi mal-Artikolu 222(1)(a) ta’ dan ir-regolament — għall-ħlas tad-dejn doganali addizzjonali?
            
         
               (2)
            
            
               Fin-nuqqas ta’ dispożizzjonijiet rilevanti fir-Regolament Nru 2454/93, tat-2 ta’ Lulju 1993, li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju (2), l-Artikolu 214(3) tar-Regolament tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità għandu jiġi interpretat mill-qrati nazzjonali fis-sens li l-awtoritajiet nazzjonali ma jistgħux japplikaw interessi kompensatorji għall-perijodu bejn id-data tad-dikjarazzjoni doganali inizjali u d-data tad-dħul fil-kontijiet sussegwenti?
            
         
               (3)
            
            
               Id-dispożizzjonijiet tar-Regolament tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità u tar-Regolament Nru 2454/93, tat-2 ta’ Lulju 1993, li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju, għandhom jiġu interpretati fis-sens li, meta ma jkunx hemm leġiżlazzjoni nazzjonali li espressament tipprovdi għal żieda fid-dazji doganali jew għal sanzjoni nazzjonali oħra sal-livell tal-ammont li kellu jinġabar bħala interessi moratorji bejn id-data tat-tnissil tad-dejn fiskali u d-data ta’ meta dan ġie sussegwentement imdaħħal fil-kontijiet, id-dritt Komunitarju ma jippermettix lill-qrati nazzjonali li jipproċedu sabiex jagħmlu tali żieda jew sabiex jimponu tali sanzjoni?
            
         
      (1)  ĠU Edizzjoni Speċjali bil-Malti, Kapitolu 2, Vol. 4, p. 307.
   
      (2)  ĠU Edizzjoni Speċjali bil-Malti, Kapitolu 2, Vol. 6, p. 3.